Ruumis (Buffy, vampyyrintappaja)
Ruumis () on yhdysvaltalaisen draamasarjan "Buffy, vampyyrintappajan" (1997–2003) viidennen tuotantokauden 16. jakso. Sen on käsikirjoittanut ja ohjannut sarjan luoja Joss Whedon. Jakson ensiesitys oli Yhdysvalloissa The WB -televisiokanavalla 27. helmikuuta 2001. Sarja kertoo Buffy Summersista, mystisten voimien valitsemasta teinistä, joka taistelee vampyyreitä, demoneja ja muita pahuuksia vastaan kuvitteellisessa Sunnydalen kaupungissa. Hänen läheinen ystäväjoukkonsa, jota kutsutaan lempinimellä ”Scooby Gang”, tukee häntä kamppailuissa. ”Ruumiissa” Buffy on voimaton löydettyään elottoman äitinsä, joka on kuollut aivovaltimon pullistumaan.
Drew Z. Greenberg
Drew Z. Greenberg (s. 8. kesäkuuta, Manhattan, New York) on yhdysvaltalainen tv-käsikirjoittaja, joka tunnetaan parhaiten työstään tv-sarjojen "Buffy, vampyyrintappaja", "Smallville" ja "O.C." parissa. Greenberg kuitenkin aloitti uransa käsikirjoittajana sarjan "Älä kerro äidille" yhdysvaltalaisessa versiossa vuonna 2001. Samana vuonna hän pääsi mukaan tv-sarjaan "Buffy", jota varten hän kirjoitti muutamia jaksoja vuosina 2001–2003. Hän on lupautunut käsikirjoittamaan vuonna 2007 alkanutta "Buffy the Vampire Slayer Season Eight" -sarjakuvaa.